Document ID: 31993R2046

ΚΑΝΟΝΙΣΜΟΣ (ΕΟΚ) αριθ. 2046/93 ΤΗΣ ΕΠΙΤΡΟΠΗΣ της 27ης Ιουλίου 1993 για την τροποποίηση του κανονισμού (ΕΟΚ) αριθ. 1201/89 περί λεπτομερειών εφαρμογής του καθεστώτος ενισχύσεως για το βαμβάκι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΟΚ) αριθ. 4006/87 της Επιτροπής (1),
τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 για τον καθορισμό των γενικών κανόνων του καθεστώτος ενισχύσεως για το βαμβάκι (2), όπως τροποποιήθηκε τελευταία από τον κανονισμό (ΕΟΚ) αριθ. 1554/93 (3), και ιδίως το άρθρο 11,
Εκτιμώντας:
ότι στο άρθρο 6 του κανονισμού (ΕΟΚ) αριθ. 1201/89 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2328/92 (5), προβλέπονται ορισμένες λεπτομέρειες του καθεστώτος των μέγιστων εγγυημένων ποσοτήτων που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 1964/87 του Συμβουλίου της 2ας Ιουλίου 1987 περί προσαρμογών του καθεστώτος ενισχύσεως για το βαμβάκι που καθιερώθηκε από το πρωτόκολλο αριθ. 4 που έχει προσαρτηθεί στην πράξη προσχώρησης της Ελλάδας (6), όπως τροποποιήθηκε τελευταία από τον κανονισμό (ΕΟΚ) αριθ. 1553/93 (7) 7 ότι, για την ορθή διαχείριση του εν λόγω καθεστώτος, έχουν επιφερθεί ορισμένες διευκρινίσεις στην εν λόγω παράγραφο 2 7 ότι, αποσκοπώντας στο ίδιο, πρέπει επίσης να επιφερθούν ορισμένες διευκρινίσεις στο άρθρο 6 του κανονισμού (ΕΟΚ) αριθ. 1201/89 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ακόλουθοι όροι προστίθενται ab initio στο άρθρο 6 του κανονισμού (ΕΟΚ) αριθ. 1201/89:
«Όταν πληρούται ο όρος που αναφέρεται στο τρίτο εδάφιο της παραγράφου 2 του άρθρου 2 του κανονισμού (ΕΟΚ) αριθ. 1964/87, η μείωση της ενισχύσεως για μια συγκεκριμένη περίοδο».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 17
5